CELEX: 22014D0027
Language: lv
Date: 2014-02-14 00:00:00
Title: EEZ Apvienotās komitejas Lēmums Nr. 27/2014 ( 2014. gada 14. februāris ), ar ko groza EEZ līguma XIII pielikumu (Transports)

17.7.2014   
            
            
               LV
            
            
               Eiropas Savienības Oficiālais Vēstnesis
            
            
               L 211/36
            
         EEZ APVIENOTĀS KOMITEJAS LĒMUMS
   Nr. 27/2014
   (2014. gada 14. februāris),
   ar ko groza EEZ līguma XIII pielikumu (Transports)
   EEZ APVIENOTĀ KOMITEJA,
   ņemot vērā Līgumu par Eiropas Ekonomikas zonu (“EEZ līgums”) un jo īpaši tā 98. pantu,
   tā kā:
   
               (1)
            
            
               EEZ līgumā jāiekļauj Komisijas 2013. gada 28. jūnija Īstenošanas regula (ES) Nr. 628/2013 par darba metodēm, ar kādām Eiropas Aviācijas drošības aģentūra veic standartizācijas inspekcijas un pārrauga Eiropas Parlamenta un Padomes Regulas (EK) Nr. 216/2008 piemērošanu, un par Komisijas Regulas (EK) Nr. 736/2006 atcelšanu (1).
            
         
               (2)
            
            
               Ar Regulu (ES) Nr. 628/2013 atceļ Padomes Regulu (EK) Nr. 736/2006 (2), kas ir iekļauta EEZ līgumā un tādēļ ir jāsvītro no EEZ līguma.
            
         
               (3)
            
            
               Tādēļ būtu attiecīgi jāgroza EEZ līguma XIII pielikums,
            
         IR PIEŅĒMUSI ŠO LĒMUMU.
   1. pants
   EEZ līguma XIII pielikuma 66.qa punkta tekstu (Komisijas Regula (EK) Nr. 736/2006) aizstāj ar šādu:
   “32013 R 0628: Komisijas 2013. gada 28. jūnija Īstenošanas regula (ES) Nr. 628/2013 par darba metodēm, ar kādām Eiropas Aviācijas drošības aģentūra veic standartizācijas inspekcijas un pārrauga Eiropas Parlamenta un Padomes Regulas (EK) Nr. 216/2008 piemērošanu, un par Komisijas Regulas (EK) Nr. 736/2006 atcelšanu (OV L 179, 29.6.2013., 46. lpp.).
   Šā līguma vajadzībām regulas noteikumus pielāgo šādi:
   
               a)
            
            
               regulas 8. panta 1. un 4. punktā, 9. panta 1. punktā, 10. panta 1. punkta c) apakšpunktā, 16. panta 6. un 7. punktā, 17. panta 4. punkta e) apakšpunktā un 6. punktā, 19. panta 3. punktā, 22. panta 3. punkta b) apakšpunktā un 4. punktā un 23. pantā vārdu “Komisija” (attiecīgajā locījumā) aizstāj ar vārdkopu “EBTA Uzraudzības iestāde” (attiecīgajā locījumā) attiecībā uz EBTA valstīm;
            
         
               b)
            
            
               regulas 21. panta 1. punktā pēc vārdiem “Savienības nolīguma” pievieno vārdus “vai nolīguma starp EBTA valstīm un trešo valsti” un pēc vārdiem “Regulas (EK) Nr. 216/2008” pievieno vārdus “, kas pielāgota šā līguma vajadzībām,”;
            
         
               c)
            
            
               regulas 21. panta 2. punktā pēc vārdiem “kas noslēgts” pievieno vārdus “vai kas, iespējams, tiks noslēgts”.”
            
         2. pants
   Īstenošanas regulas (ES) Nr. 628/2013 teksts islandiešu un norvēģu valodā, kas jāpublicē Eiropas Savienības Oficiālā Vēstneša EEZ papildinājumā, ir autentisks.
   3. pants
   Šis lēmums stājas spēkā 2014. gada 15. februārī, ja ir iesniegti visi paziņojumi saskaņā ar EEZ līguma 103. panta 1. punktu (3).
   4. pants
   Šo lēmumu publicē Eiropas Savienības Oficiālā Vēstneša EEZ iedaļā un tā EEZ papildinājumā.
   
      Briselē, 2014. gada 14. februārī
      
         
            EEZ Apvienotās komitejas vārdā –
         
         
            priekšsēdētājs
         
         Gianluca GRIPPA
      
   
   
      (1)  OV L 179, 29.6.2013., 46. lpp.
   
   
      (2)  OV L 129, 17.5.2006., 10. lpp.
   
   
      (3)  Konstitucionālās prasības nav norādītas.